ยำตำรวจ หั่นดอกไม้และกระบอง 02/12/61
ชีวิตที่มีค่า ดูมีราคาอยู่ที่การวางตัว เขม่าปืน ประจำวันอาทิตย์ที่ 2 ธ.ค.2561,รอกันต่อไปพล.ต.อ.จักรทิพย์ ชัยจินดา ผบ.ตร.เป็นประธานประชุม ก.ตร.เมื่อวันก่อนมีมติขยายเวลาการแต่งตั้งโยกย้ายระดับ รอง ผบก.–สารวัตร ไปถึงวันที่ 31 ธ.ค.2561บรรดานักวิ่งสีกากีคงลุ้นหายใจไม่ทั่วปอด กอดตั๋วแน่นบางกลุ่มจำเป็นต้อง ระวังเก้าอี้ ชั่วโมงนี้จะมีปล่อย วิชามาร จ้องทำลายโอกาส ตัดคู่แข่ง ในพื้นที่ทำเลทอง,พิษสื่อโซเชียลภาพ จ้องจับผิด ตำรวจโรงพักห้วยทับทัน จ.ศรีสะเกษ เอารถหลวงไปรับส่งลูก จุดประเด็น หนูน้อยสุดโก้รถโล่คอยรับส่งกลายเป็นหลักฐานแจ้งเอาผิดต่อ ป.ป.ช. รอลงดาบ เชือด ถึงความไม่เหมาะสมไม่สน ตราบาป ที่จะเกิดกับเด็กตัวน้อยหากพ่อโดนลงทัณฑ์ พล.ต.ต.สุรเดช เด่นธรรม ผบก.ภ.จ.ศรีสะเกษ พิจารณาแยกแยะเหตุผลด้วยหรือจะปล่อยลูกน้องเผชิญชะตากรรมลำพัง เพื่อสนองความต้องการของพวกโลกสวย,โฉมใหม่ฉลามบกพล.ต.ต.จิรภพ ภูริเดช ผบก.ป. มอบหมาย พ.ต.อ.วิจักขณ์ ตารมย์ ผกก.สนับสนุน บก.ป. ปรับรูปแบบรถวิทยุสายตรวจของหน่วยกลับมาใช้ สีฟ้า-ขาว เหมือนในอดีต ที่เป็นสัญลักษณ์อันน่าเกรงขามของกองปราบปรามจ่อปูพรมออกตรวจร่วมกับตำรวจท้องที่ ประกาศมาตรการเชิงรุก หยุดยั้งอาชญากรรมในเมืองหลวง,เอาจริงฟากของ พ.ต.อ.จรูญเกียรติ ปานแก้ว รอง ผบก.ป. พร้อม พ.ต.อ.ธงชัย อยู่เกษ ผกก.1 บก.ป. พ.ต.อ.อรุณ วชิรศรีสุกัญยา ผกก.2 บก.ป. นำกำลังลุยสถานบริการ 2 แห่งคืนเดียวค้นสถานบันเทิง นาซ่าผับ ถนนประเสริฐมนูกิจ แขวงและเขตลาดพร้าว กทม. มั่วสุมเสพยา แถมเปิดเกินเวลาเข้า ร้านนาวาบาร์ เลียบคลองรังสิต ต.ประชาธิปัตย์ อ.ธัญบุรี จ.ปทุมธานี เจอยานรกเกลื่อนพื้นหลังจากตามรอยนักเที่ยวตระเวนราตรีเพื่อหาเป้าดีเดย์อยู่นานเกือบเดือนส่งสัญญาณเตือนถึงบรรดาเจ้าของธุรกิจบันเทิงอย่าเพิ่งหลงละเลิงย่ามใจเกินไปนัก,คับแก้วเหมือนเดิมพ.ต.อ.สถิตย์ สังข์ประไพ ผกก.สภ.ช้างใหญ่ จ.พระนครศรีอยุธยา อดีตนักสืบมือดีของนครบาล ปิดคดีอุกฉกรรจ์สะเทือนขวัญเกลี้ยงเข้าไปอยู่ในหัวใจของประชาชนชาวกรุงเก่าบ้านเกิดตัวเองได้อย่างรวดเร็วดึกดื่นแค่ไหน ชาวบ้านเดือดร้อนมีภัย โผล่ไปปัดเป่าได้เสมอสมแล้วที่ลูกน้องตั้งฉายา มือปราบ 24 ชั่วโมง,งานถูกโฉลกพ.ต.อ.สมภพ พงษ์ฤกษ์ ตำนานนักสืบเกษียณอายุราชการแล้วทิ้งข่าวสารคดีดังทุกอย่าง หวั่น คันไม้คันมือ แล้วอดใจไม่ได้ขอทุ่มเทรับบท ผู้จัดการทีมลูกหนังมหาวิทยาลัยกรุงเทพธนบุรี เพิ่งบินไปคว้าแชมป์มหาวิทยาลัยเอเชียถึงแดนมังกรกลับมาเก็บตัวฝึกซ้อมเข้ม เตรียมมุ่งสู่สังเวียนชิงถ้วยมหาวิทยาลัยโลกที่เมืองเนเปิลส์ อิตาลี กลางปีหน้า,สะพานบุญเพื่อน นรต.57 ฝากแจ้งข่าว พ.ต.ท.อนุสรณ์ สิงห์คาร สว.ฝอ.2 บก.ภ.จ.นครนายก ที่ประสบอุบัติเหตุขณะไปราชการเมื่อปี 2553ร่างกายกำลังฟื้นฟู มี น.ส.เปรมฤดี คูณวัตร ภรรยาคู่ชีวิตคอยดูแลเคียงข้างลูกน้อยอีก 2 คนปัจจุบันประสบปัญหาเรื่องค่ารักษาพยาบาลต่อเนื่อง เพื่อนที่รู้จักคุ้นเคยท่านใดจะช่วยเหลือ สามารถโอนเงินผ่าน บัญชี น.ส.เปรมฤดี คูณวัตร ธนาคารกสิกรไทย เลขที่ 043-3-55821-9,ขอแสดงความเสียใจพ.ต.อ.สหรัฐ ประสงค์นิจกิจ รอง ผบก.ภ.จ.อุบลราชธานี หัวใจวายเสียชีวิตกะทันหันระหว่างแข่งฟุตบอลในงานเลี้ยงรุ่น นรต.38 ที่ อ.มวกเหล็ก จ.สระบุรีศพอยู่วัดสุปัฏนารามวรวิหาร เมืองอุบลราชธานี ถึงวันที่ 2 ธ.ค.2561กำหนดพระราชทานเพลิงศพวันที่ 3 ธ.ค.2561 เวลาบ่ายสามโมง.,เขม่าปืน
พล.ต.อ.จักรทิพย์ ชัยจินดา ผบ.ตร.เป็นประธานประชุม ก.ตร.เมื่อวันก่อนมีมติขยายเวลาการแต่งตั้งโยกย้ายระดับ รอง ผบก.–สารวัตร ไปถึงวันที่ 31 ธ.ค.2561
ยำตำรวจ,เขม่าปืน,สุรเดช เด่นธรรม,วิจักขณ์ ตารมย์,สถิตย์ สังข์ประไพ,ข่าวทั่วไป